ระเบียบคณะกรรมการจัดรูปที่ดินเพื่อพัฒนาพื้นที่ระเบียบคณะกรรมการจัดรูปที่ดินเพื่อพัฒนาพื้นที่ว่าด้วยการจ่ายเงินหรือการจัดสรรเงินจากกองทุนจัดรูปที่ดินเพื่อพัฒนาพื้นที่เพื่ออุดหนุนให้กู้ยืมหรือสนับสนุนโครงการจัดรูปที่ดินเพื่อพัฒนาพื้นที่พ.ศ. ๒๕๕๒ อาศัยอำนาจตามความในมาตรา๖ (๖) และ (๗) แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการจัดรูปที่ดินเพื่อพัฒนาพื้นที่จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดรูปที่ดินเพื่อพัฒนาพื้นที่ ว่าด้วยการจ่ายเงินหรือการจัดสรรเงินจากกองทุนจัดรูปที่ดินเพื่อพัฒนาพื้นที่เพื่ออุดหนุนให้กู้ยืมหรือสนับสนุนโครงการจัดรูปที่ดินเพื่อพัฒนาพื้นที่ พ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้เงินอุดหนุน หมายความว่าเงินกองทุนจัดรูปที่ดินเพื่อพัฒนาพื้นที่ที่คณะกรรมการบริหารกองทุนมีมติให้เป็นเงินช่วยเหลือแก่ส่วนราชการ องค์กรปกครองส่วนท้องถิ่นหน่วยงานของรัฐและรัฐวิสาหกิจในการจัดสร้างหรือปรับปรุงสาธารณูปโภคหรือสถานที่สาธารณประโยชน์ที่เป็นการรองรับการจัดรูปที่ดินเพื่อพัฒนาพื้นที่เงินให้กู้ยืม หมายความว่าเงินกองทุนจัดรูปที่ดินเพื่อพัฒนาพื้นที่ที่คณะกรรมการบริหารกองทุนมีมติให้ผู้ดำเนินโครงการจัดรูปที่ดินเพื่อพัฒนาพื้นที่กู้ยืมเพื่อใช้ในการดำเนินโครงการจัดรูปที่ดินเพื่อพัฒนาพื้นที่หรืออนุมัติให้องค์กรปกครองส่วนท้องถิ่นรัฐวิสาหกิจหรือหน่วยงานอื่นของรัฐใช้ในการจัดสร้าง หรือปรับปรุงสาธารณูปโภคหรือสถานที่สาธารณประโยชน์ที่เป็นการรองรับการจัดรูปที่ดินเพื่อพัฒนาพื้นที่เงินสนับสนุน หมายความว่าเงินกองทุนจัดรูปที่ดินเพื่อพัฒนาพื้นที่ที่คณะกรรมการบริหารกองทุนมีมติให้จัดสรรให้กับผู้ดำเนินโครงการจัดรูปที่ดินเพื่อพัฒนาพื้นที่ใช้เพื่อการค้นคว้าการวิจัย การฝึกอบรมการประชาสัมพันธ์และเผยแพร่ข้อมูลเกี่ยวกับการจัดรูปที่ดินเพื่อพัฒนาพื้นที่ตามมาตรา๗๙ (๓)ข้อ ๔ให้ประธานคณะกรรมการบริหารกองทุนรักษาการตามระเบียบนี้ และในกรณีที่มีปัญหาเกี่ยวกับการปฏิบัติให้เป็นไปตามระเบียบนี้ให้คณะกรรมการบริหารกองทุนเป็นผู้วินิจฉัยชี้ขาดหมวด ๑เงินอุดหนุน เงินให้กู้ยืมและเงินสนับสนุน ข้อ ๕ในการพิจารณาอนุมัติวงเงินอุดหนุน เงินให้กู้ยืม และเงินสนับสนุนคณะกรรมการบริหารกองทุนจะอนุมัติได้ตามหลักเกณฑ์ดังต่อไปนี้(๑)เงินอุดหนุนต้องไม่เกินร้อยละหกสิบของเงินกองทุนในแต่ละปีงบประมาณ(๒)เงินให้กู้ยืมต้องไม่เกินร้อยละหกสิบของเงินกองทุนในแต่ละปีงบประมาณ(๓)เงินสนับสนุนต้องไม่เกินร้อยละสิบของเงินกองทุนในแต่ละปีงบประมาณทั้งนี้ วงเงินอุดหนุน เงินให้กู้ยืมและเงินสนับสนุนที่คณะกรรมการบริหารกองทุนจะพิจารณาอนุมัติรวมกันในแต่ละปีงบประมาณต้องไม่เกินร้อยละแปดสิบของเงินกองทุนในแต่ละปีงบประมาณส่วนที่ ๑เงินอุดหนุน ข้อ ๖โครงการที่จะได้รับเงินอุดหนุนจากกองทุนจะต้องเป็นโครงการที่ดำเนินการโดยส่วนราชการองค์กรปกครองส่วนท้องถิ่น รัฐวิสาหกิจ หรือหน่วยงานอื่นของรัฐเท่านั้น ทั้งนี้ จะต้องเป็นไปตามหลักเกณฑ์ดังต่อไปนี้(๑) เป็นการจัดสร้างหรือปรับปรุงสาธารณูปโภคหรือสถานที่สาธารณประโยชน์ที่เป็นการรองรับการจัดรูปที่ดินเพื่อพัฒนาพื้นที่รวมทั้งการจัดหา จัดซื้อที่ดิน วัสดุ อุปกรณ์ เครื่องมือและเครื่องใช้จำเป็นสำหรับการดำเนินงาน และบำรุงรักษาระบบสาธารณูปโภคหรือสถานที่สาธารณประโยชน์และกิจการอื่นที่เกี่ยวข้องในกรณีที่ได้มีการจัดทำแผนปฏิบัติการเพื่อก่อสร้างหรือดำเนินการให้มีสาธารณูปโภค หรือสถานที่สาธารณประโยชน์ดังกล่าวโดยได้รับการจัดสรรงบประมาณแผ่นดินให้แล้วส่วนหนึ่ง หรือองค์กรปกครองส่วนท้องถิ่นได้จัดสรรเงินรายได้ขององค์กรปกครองส่วนท้องถิ่นหรือหน่วยงานของรัฐ หรือรัฐวิสาหกิจสมทบด้วยหรือกรณีที่ยังไม่มีการจัดสรรงบประมาณในเรื่องดังกล่าวแต่อย่างใดหรือตามที่คณะกรรมการบริหารกองทุนกำหนด(๒)วงเงินอุดหนุนไม่เกินร้อยละเจ็ดสิบของวงเงินโครงการในส่วนที่เกี่ยวข้องโดยหน่วยงานที่ขอเงินอุดหนุนจะต้องออกเงินสมทบตาม(๑) ไม่น้อยกว่าร้อยละสามสิบของวงเงินของโครงการในส่วนที่เกี่ยวข้องหรือตามที่คณะกรรมการบริหารกองทุนกำหนด(๓)ทำการวิเคราะห์ความเหมาะสมของโครงการเสนอมาพร้อมการขอใช้เงินอุดหนุนจากเงินกองทุนโดยมีแผนการใช้เงินของโครงการด้วย(๔)การใช้เงินให้เป็นไปตามเงื่อนไขที่คณะกรรมการบริหารกองทุนกำหนดส่วนที่ ๒เงินให้กู้ยืมแก่ส่วนราชการองค์กรปกครองส่วนท้องถิ่นรัฐวิสาหกิจหรือหน่วยงานอื่นของรัฐ ข้อ ๗ ส่วนราชการ องค์กรปกครองส่วนท้องถิ่นรัฐวิสาหกิจ หรือหน่วยงานอื่นของรัฐจะขอกู้ยืมเงินจากกองทุนเพื่อใช้ดำเนินโครงการจะต้องเป็นไปตามหลักเกณฑ์ดังต่อไปนี้(๑)ทำการวิเคราะห์ความเหมาะสมของโครงการเสนอมาพร้อมกับการขอกู้ยืมเงินจากกองทุนโดยมีแผนการใช้เงินของโครงการด้วย(๒)วงเงินให้กู้ยืมไม่เกินร้อยละเจ็ดสิบของวงเงินทั้งโครงการ ทั้งนี้เมื่อรวมกับเงินอุดหนุนแล้วจะต้องไม่เกินวงเงินทั้งหมดของโครงการนั้น ๆหรือตามที่คณะกรรมการบริหารกองทุนกำหนด(๓)การใช้เงินให้เป็นไปตามเงื่อนไขที่คณะกรรมการบริหารกองทุนกำหนดส่วนที่ ๓เงินให้กู้ยืมแก่สมาคม ข้อ ๘สมาคมจะขอกู้ยืมเงินจากกองทุนเพื่อใช้ดำเนินโครงการจะต้องเป็นไปตามหลักเกณฑ์ดังต่อไปนี้(๑)ต้องทำการวิเคราะห์ความเหมาะสมของโครงการเสนอมาพร้อมกับการขอกู้ยืมเงินจากกองทุนโดยมีแผนการใช้เงินของโครงการด้วย(๒)วงเงินให้กู้ยืมไม่เกินร้อยละแปดสิบของวงเงินทั้งโครงการ ทั้งนี้ เมื่อรวมเงินสนับสนุนตามข้อ ๑๑ แล้วต้องไม่เกินวงเงินทั้งหมดของโครงการนั้น ๆ หรือเป็นไปตามที่คณะกรรมการบริหารกองทุนกำหนด(๓)มีหลักทรัพย์ค้ำประกันไม่น้อยกว่าวงเงินกู้ยืม(๔)การใช้เงินให้เป็นไปตามเงื่อนไขที่คณะกรรมการบริหารกองทุนกำหนดส่วนที่ ๔เงินสนับสนุน ข้อ ๙ผู้ดำเนินโครงการจะขอเงินสนับสนุนจากกองทุนในการดำเนินโครงการจะต้องเป็นไปตามหลักเกณฑ์ดังต่อไปนี้(๑)มีโครงการที่จะต้องใช้เงินสนับสนุน(๒)มีแผนการใช้เงินสนับสนุน(๓)วงเงินสนับสนุนเงินอุดหนุนและเงินกู้ยืมจากกองทุนรวมแล้วต้องไม่เกินวงเงินที่จะต้องใช้จ่ายทั้งหมดของโครงการหรือเป็นไปตามที่คณะกรรมการบริหารกองทุนกำหนดหมวด ๒หลักเกณฑ์การพิจารณา ข้อ ๑๐ในการพิจารณาอนุมัติเงินอุดหนุน เงินให้กู้ยืมหรือเงินสนับสนุน ให้คณะกรรมการบริหารกองทุนพิจารณาเป็นรายไตรมาสของแต่ละปีงบประมาณโดยให้คำนึงถึงสัดส่วนที่เหมาะสมและเป็นธรรมของเงินในแต่ละประเภทข้อ ๑๑ในการพิจารณาให้คณะกรรมการบริหารกองทุนนำความเห็นเกี่ยวกับความเหมาะสมของโครงการพร้อมทั้งการวิเคราะห์ความเป็นไปได้ของโครงการของคณะกรรมการส่วนจังหวัดมาใช้ประกอบในการพิจารณาอนุมัติเงินอุดหนุนเงินให้กู้ยืมและเงินสนับสนุนโครงการที่ต้องใช้เงินจากกองทุนในกรณีที่คณะกรรมการบริหารกองทุนเห็นว่าการให้สินเชื่อแก่โครงการจัดรูปที่ดินโครงการใดเห็นสมควรให้สถาบันการเงินของรัฐเป็นผู้พิจารณาดำเนินการให้เสนอขอความเห็นชอบจากคณะกรรมการจัดรูปที่ดินเพื่อพัฒนาพื้นที่ข้อ ๑๒กรณีเงินกู้ยืมที่สมาคมขอกู้จากเงินกองทุนให้พิจารณาความเหมาะสมของหลักทรัพย์ที่ใช้เป็นหลักประกันโครงการด้วยข้อ ๑๓กรณีส่วนราชการ องค์กรปกครองส่วนท้องถิ่น รัฐวิสาหกิจหรือหน่วยงานอื่นของรัฐขอกู้ยืมเงินจากกองทุนให้เป็นดุลยพินิจของคณะกรรมการบริหารกองทุนว่าจะให้มีหลักทรัพย์ค้ำประกันโครงการหรือไม่และจำนวนเท่าใดของมูลค่าของโครงการหมวด ๓หลักเกณฑ์การชำระเงินกู้ยืมคืนกองทุน ข้อ ๑๔ให้ผู้กู้ยืมชำระเงินกู้ยืมคืนกองทุนพร้อมดอกเบี้ยตามอัตราและระยะเวลาที่คณะกรรมการบริหารกองทุนกำหนดข้อ ๑๕ ให้ผู้กู้ยืมชำระหนี้เงินกู้ยืมและดอกเบี้ยโดย(๑)เงินสด เช็คที่ธนาคารรับรอง ตั๋วแลกเงินหรือธนาณัติ(๒)ชำระเงินผ่านธนาคาร หรือ(๓)วิธีการอื่นตามที่คณะกรรมการบริหารกองทุนกำหนดข้อ ๑๖ถ้าผู้กู้ยืมผิดนัดไม่ชำระหนี้เงินกู้ยืมคืนภายในกำหนดเวลาตามข้อ ๑๔ และไม่ได้รับอนุญาตให้ผ่อนผันเป็นหนังสือจากคณะกรรมการบริหารกองทุนให้คิดดอกเบี้ยในระหว่างผิดนัดในอัตราไม่น้อยกว่าร้อยละเจ็ดครึ่งต่อปีของจำนวนเงินที่ค้างชำระหรือน้อยกว่าอัตราดังกล่าวตามที่คณะกรรมการบริหารกองทุนกำหนดข้อ ๑๗การคิดดอกเบี้ยตามข้อ ๑๖ ในกรณีที่มีเหตุอันสมควรคณะกรรมการบริหารกองทุนอาจพิจารณาให้ระงับการคิดดอกเบี้ยในระยะเวลาใดเวลาหนึ่งก็ได้หรือผ่อนผันเวลาส่งใช้คืน ทั้งนี้ยกเว้นดอกเบี้ยซึ่งเกิดจากผู้กู้ยืมนำเงินที่ได้รับจากการกู้ยืมไปใช้ผิดวัตถุประสงค์ที่ระบุในสัญญาและคณะกรรมการบริหารกองทุนได้เรียกเงินกู้คืนหมวด ๔บทเบ็ดเตล็ด ข้อ ๑๘ในกรณีผู้ดำเนินโครงการเป็นส่วนราชการ องค์กรปกครองส่วนท้องถิ่น รัฐวิสาหกิจหรือหน่วยงานอื่นของรัฐประสงค์จะขอเงินอุดหนุน เงินให้กู้ยืม หรือเงินสนับสนุนจากกองทุนให้คณะกรรมการส่วนจังหวัดแจ้งให้ผู้ดำเนินโครงการยื่นคำขอตามแบบคำขอใช้เงินกองทุนจัดรูปที่ดินเพื่อพัฒนาพื้นที่(แบบ จร.๖) แนบท้ายระเบียบนี้พร้อมทั้งเอกสาร ดังต่อไปนี้(๑)วัตถุประสงค์และเป้าหมาย(๒)รายละเอียดของโครงการ(๓)แผนการดำเนินงานและระยะเวลา(๔)จำนวนเงินอุดหนุนเงินให้กู้ยืมหรือเงินสนับสนุน(๕)แผนการใช้เงินของโครงการ(๖)ผลประโยชน์ที่คาดว่าจะได้รับจากการดำเนินโครงการ(๗)หลักฐานอื่นที่คณะกรรมการส่วนจังหวัดกำหนดข้อ ๑๙ในกรณีที่ผู้ดำเนินโครงการเป็นสมาคมประสงค์จะขอกู้ยืมหรือขอรับเงินสนับสนุนจากกองทุนเมื่อคณะกรรมการส่วนจังหวัดมีความเห็นเกี่ยวกับความเหมาะสมของโครงการแล้ว ให้สมาคมยื่นคำขอตามแบบคำขอใช้เงินกองทุนจัดรูปที่ดินเพื่อพัฒนาพื้นที่(แบบ จร. ๖) ท้ายระเบียบนี้พร้อมเอกสาร ดังต่อไปนี้(๑)เอกสารตามข้อ ๑๘(๒)สำเนาหนังสือรับรองแสดงการจดทะเบียนเป็นสมาคมที่คณะกรรมการส่วนจังหวัดออกให้พร้อมประทับตราและลงลายมือชื่อผู้มีอำนาจทำนิติกรรมแทนสมาคมเป็นผู้รับรอง(๓)หนังสือมอบอำนาจ ซึ่งปิดอากรแสตมป์ตามกฎหมายในกรณีที่ผู้ยื่นคำขอมอบอำนาจให้ผู้อื่นลงนามในแบบคำขอแทนและสำเนาบัตรประจำตัวประชาชนของผู้มอบอำนาจ และผู้รับมอบอำนาจพร้อมทั้งลงลายมือชื่อเจ้าของบัตรประจำตัวประชาชนรับรองประกาศ ณ วันที่ ๑๖ธันวาคม พ.ศ. ๒๕๕๒ชวรัตน์ ชาญวีรกูลรัฐมนตรีว่าการกระทรวงมหาดไทยประธานคณะกรรมการจัดรูปที่ดินเพื่อพัฒนาพื้นที่[เอกสารแนบท้าย]๑.คำขอใช้เงินกองทุนจัดรูปที่ดินเพื่อพัฒนาพื้นที่ (แบบ จร. ๖)(ดูข้อมูลจากภาพกฎหมาย)ปริยานุช/ผู้จัดทำ๔ กุมภาพันธ์ ๒๕๕๓ฐิติพร/ปรับปรุง๓๐ เมษายน ๒๕๕๖วิชพงษ์/ตรวจ๓๐ เมษายน ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๑๔ ง/หน้า ๓/๒๗ มกราคม ๒๕๕๓